*Vzorec pogodbe je del razpisne dokumentacije, ki je ni treba prilagati vlogi na javni poziv, vendar se morajo prijavitelji z njeno vsebino seznaniti. Vzorec pogodbe je informativnega značaja.* *Ministrstvo za zunanje zadeve si pridružuje pravico do sprememb in dopolnitev pogodbe.*

**Republika Slovenija, Ministrstvo za zunanje zadeve,** Prešernova cesta 25, 1000 Ljubljana, ki ga zastopa minister dr. Anže Logar

Matična številka: 5186722000

Davčna številka: 96258420

in

*Naziv*, ki ga zastopa *Ime Priimek, funkcija*

Matična številka:

Davčna številka:

Transakcijski račun:

(v nadaljnjem besedilu: **upravičenec**)

skleneta:

**POGODBO št. .........**

**o sofinanciranju projekta »\_\_\_«**

1. **UVODNE DOLOČBE**

1. člen

(ugotovitvene določbe)

Pogodbeni stranki uvodoma ugotavljata, da:

* bo ministrstvo za leto 2020 sofinanciralo projekte nevladnih organizacij (v nadaljnjem besedilu: NVO), izbranih na razpisih Evropske komisije za nevladne organizacije iz držav članic Evropske unije ali partnerskih držav, ki delujejo na področju mednarodnega razvojnega sodelovanja in humanitarne pomoči in se financirajo iz instrumentov EU, pod pogojem, da se projekt izvaja na dan oddaje prijave na javni poziv in se bo zaključil najkasneje do 31. 12. 2023 ali da je bil projekt izbran na Javnem pozivu za sofinanciranje projektov, ki jih Evropska komisija razpisuje za nevladne organizacije iz držav članic Evropske unije ali partnerskih držav, ki delujejo na področju mednarodnega razvojnega sodelovanja in se financirajo iz instrumentov Unije za leto 2019 (Uradni list RS, št. 76/19 z dne 13. 12. 2019) in na dan objave tega javnega poziva še ni zaključen ali se je projekt začel izvajati po objavi Javnega poziva za leto 2019 in se je zaključil najkasneje na dan objave tega javnega poziva (šteje se, da je projekt zaključen, ko se izteče obdobje trajanja projekta, ki je določeno v pogodbi prijavitelja s tujim sodelujočim financerjem);
* se pogodba sklepa na podlagi izvedenega Javnega poziva za leto 2020 za sofinanciranje projektov nevladnih organizacij, izbranih na razpisih Evropske komisije za nevladne organizacije iz držav članic Evropske unije ali partnerskih držav, ki delujejo na področju mednarodnega razvojnega sodelovanja in humanitarne pomoči in se financirajo iz instrumentov ali programov EU (Uradni list RS, št. XX/21, v nadaljnjem besedilu: javni poziv);
* se za določanje pravic in obveznosti pogodbenih strank upoštevajo določbe 11. člena Zakona o mednarodnem razvojnem sodelovanju in humanitarni pomoči Republike Slovenije (Uradni list RS, št. 30/18), 6. člena Uredbe o izvajanju mednarodnega razvojnega sodelovanja in humanitarne pomoči Republike Slovenije (Uradni list RS, 74/18), 229. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 3/13 in 81/16) ter določbe Zakona o izvrševanju proračunov Republike Slovenije za leti 2020 in 2021 (Uradni list RS, št. 75/19, 61/20 – ZDLGPE, 133/20 in 174/20 – ZIPRS2122);
* da je bil projekt »naslov projekta« (v nadaljnjem besedilu: projekt) izbran v okviru instrumentov ali programov EU, ki ga je razpisala Evropska komisija in ga je upravičenec začel izvajati dne XX. XX. XXXX ter se bo zaključil/se je zaključil dne XX. XX. XXXX.
* je Ministrstvo za zunanje zadeve (v nadaljnjem besedilu: ministrstvo) potrdilo vlogo upravičenca s sklepom predstojnika ministrstva št. XX z dne XX/2021 (v nadaljnjem besedilu: sklep o izboru) in ga bo sofinanciralo iz proračunskih sredstev za leto 2021.

1. **PREDMET POGODBE**

2. člen

(predmet pogodbe)

1. Predmet te pogodbe je opredelitev medsebojnih odnosov ter pravic in obveznosti med ministrstvom in upravičencem pri izvajanju in sofinanciranju projekta ter izplačilo finančnega prispevka.
2. Upravičenec sprejema finančni prispevek, ki predstavlja nepovratna namenska sredstva sofinanciranja, in prevzema vse obveznosti, ki jih je sprejel s to pogodbo.
3. **VREDNOST POGODBE**

3. člen

(vrednost pogodbe in vir financiranja)

1. Višina finančnega prispevka iz drugega odstavka 2. člena te pogodbe znaša XX EUR (z besedo: ………… XX/100).
2. Ministrstvo bo sredstva za sofinanciranje projekta zagotovilo iz proračuna RS za leto 2021, iz proračunske postavke 8270 – Razvojno sodelovanje in humanitarna pomoč.
3. **IZPLAČILO FINANČNEGA PRISPEVKA**

4. člen

(izplačilo finančnega prispevka)

1. Podlaga za izplačilo finančnega prispevka je usklajen in s strani ministrstva potrjen zahtevek za izplačilo.
2. V primerih nepravilnosti po že izvršenem izplačilu sredstev iz proračuna mora upravičenec na podlagi lastne ugotovitve ali na poziv ministrstva vrniti neupravičeno izplačana sredstva v proračun takoj oziroma najkasneje v roku 30 dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
3. Ministrstvo bo upravičencu sredstva nakazalo na transakcijski račun št. XX, odprt pri XX.
4. Izplačila iz proračuna v tekočem letu je mogoče izvesti na podlagi popolnega in pravilnega zahtevka za izplačilo, v roku, določenem v Zakonu o izvrševanju proračunov Republike Slovenije za leti 2020 in 2021 (Uradni list RS, št. 75/19 in 61/20 – ZDLGPE, 133/20 in 174/20 – ZIPRS2122) oziroma najkasneje do 31. 12. 2021.
5. Ministrstvo si pridržuje pravico, da financiranje po tej pogodbi deloma ali v celoti odpove v primeru, da se v proračunu Republike Slovenije zmanjšajo proračunska sredstva za mednarodno razvojno sodelovanje in humanitarno pomoč oziroma v drugih izjemnih primerih.
6. **OBVEZNOSTI MINISTRSTVA**

5. člen

(obveznosti ministrstva)

Ministrstvo se zavezuje, da bo:

* spremljalo, nadziralo in skrbelo za pravilno in zakonito izvajanje te pogodbe;
* upravičencu izplačalo zahtevek za izplačilo v skladu z določili 3. in 4. člena te pogodbe;
* zavrnilo izplačilo zahtevka za izplačilo, če bo ugotovljeno, da je bila dokumentacija nosilca projekta, ki je bila podlaga za odobritev in plačilo sredstev, netočna, zavajajoča, lažna ali ponarejena;
* spremljalo in nadziralo namensko porabo sredstev;
* zagotavljalo vpogled v dokumentacijo projekta nadzornim organom ministrstva ter drugim nadzornim organom Republike Slovenije ali od njih pooblaščenim izvajalcem;
* upravičencu na njegovo pisno zaprosilo pravočasno zagotovilo informacije in pojasnila v zvezi z obveznostmi iz te pogodbe.

1. **OBVEZNOSTI UPRAVIČENCA**

6. člen

(obveznosti upravičenca)

1. Upravičenec se zavezuje, da bo:

* odgovarjal za vsebinsko kvalitetno in s skrbnostjo dobrega strokovnjaka opravljeno izvedbo projekta ter finančna sredstva porabil namensko in s skrbnostjo dobrega gospodarja. Če je bil projekt ob sklenitvi te pogodbe že v celoti zaključen, upravičenec zagotavlja, da je bil projekt izveden kvalitetno, s skrbnostjo dobrega strokovnjaka oziroma dobrega gospodarja;
* posredoval končno poročilo v roku 30 dni po prejemu potrjenega končnega poročila s strani pogodbene institucije EU, ki vključuje celotno obdobje, za katero so bila zaprošena sredstva finančnega prispevka;
* v primeru prenehanja izvajanja projekta ali po prekinitvi pogodbe z institucijo EU ali po prekinitvi partnerskega sporazuma k pogodbi z institucijo EU, v osmih (8) dneh po prenehanju oziroma prekinitvi, o tem obvestil ministrstvo;
* za zagotovitev revizijske sledi hranil dokumentacijo v zvezi z izvedbo projekta še deset (10) let po poteku izvedbe projekta oziroma po datumu prejema nakazila finančnega prispevka po tej pogodbi, če ta datum nastopi kasneje ter ministrstvu oziroma drugim pristojnim organom Republike Slovenije ali od njih pooblaščenim izvajalcem omogočil preverjanje knjigovodskih evidenc, dokazil in drugih dokumentov o izvajanju projekta in preverjanje na kraju njihovega izvajanja ter zagotovil potrebne informacije v zvezi s projektom;
* prispeval k ugledu slovenskega mednarodnega razvojnega sodelovanja;
* spoštoval cilje in zaveze mednarodnega razvojnega sodelovanja na državni in mednarodni ravni;
* finančna sredstva zavrnil, če se mu po podpisu pogodbe za finančni prispevek, ki je predmet te pogodbe, odobrijo sredstva iz drugih javnih virov;
* pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, druge spremembe, ki bi kakor koli spremenile status upravičenca ali vplivale na to pogodbo, in sicer v osmih (8) dneh od nastanka spremembe.

1. Kršitve pogodbenih obveznosti iz prejšnjega odstavka so hujše kršitve pogodbe. V tem primeru ministrstvo določi upravičencu rok za izpolnitev obveznosti oziroma odpravo nepravilnosti. Če upravičenec kljub pozivu ministrstva pogodbene obveznosti v roku ne izpolni, lahko ministrstvo odstopi od te pogodbe in zahteva vračilo neupravičeno prejetih sredstev po tej pogodbi, upravičenec pa je dolžan prejeta sredstva vrniti v 30  dneh od pisnega poziva ministrstva, skupaj z zakonskimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

7. člen

(odstop od pogodbe)

(1) Ministrstvo prav tako lahko odstopi od pogodbe, o čemer pisno obvesti upravičenca, v naslednjih primerih:

* če upravičenec ministrstva ni obvestil o okoliščinah in dejstvih, pomembnih za dodelitev sredstev, ali je o njih obvestil prepozno ali nepravilno ali neresnično;
* če upravičenec huje krši to pogodbo (npr. 6. člen te pogodbe);
* če je ugotovljeno, da se aktivnosti ne morejo izvesti. Če postanejo aktivnosti neizvedljive potem, ko je bila ta pogodba že podpisana, se je izvajanje aktivnosti že začelo in za njihovo izvedljivost ni odgovoren upravičenec, je upravičenec dolžan vrniti samo tista sredstva, ki še niso bila porabljena. S pisnim soglasjem ministrstva lahko upravičenec že dodeljena sredstva dodeli za druge aktivnosti;
* če organi Evropske unije zahtevajo vrnitev sredstev, ker financiranje projekta ni v skladu s predpisi Evropske unije.

(2) V primeru predčasnega odstopa upravičenca od te pogodbe lahko ministrstvo zahteva vračilo že prejetih sredstev, upravičenec pa je dolžan vrniti vsa prejeta sredstva v 30 dneh od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. **NADZOR NAD PORABO SREDSTEV**

8. člen

(izvajanje preverjanja)

(1) Pogodbeni stranki soglašata, da imajo ministrstvo in pristojni organi Republike Slovenije ali od njih pooblaščeni izvajalci pravico administrativnega in finančnega spremljanja izvedbe projekta ter nadzora nad porabo dodeljenih sredstev.

(2) Upravičenec se zavezuje, da bo navedenim nadzornim organom takoj v primeru pisnega poziva pa najkasneje v osmih (8) dneh po prejemu poziva predložil vse dokumente, ki so kakor koli povezani z izvedbo predmeta pogodbe.

(3) Če upravičenec naloženih ukrepov ne upošteva, lahko ministrstvo odstopi od pogodbe in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v 30  dneh od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

(4) Če ministrstvo pri pregledu končnega poročila ugotovi, da se je vrednost projekta in s tem višina lastnih sredstev, ki jih je bil dolžan zagotoviti upravičenec, zmanjšala, upravičencu pa so bila v času trajanja projekta od ministrstva povrnjena sredstva v višini, predvideni v prvotni finančni strukturi projekta, je upravičenec dolžan razliko vrniti v državni proračun. Upravičenec je dolžan sredstva vrniti v državni proračun v roku 30 dni po prejemu poziva ministrstva, v primeru zamude skupaj z zakonskimi zamudnimi obrestmi.

1. **DODATNA DOLOČILA**

9. člen

(varstvo osebnih podatkov)

1. Upravičenec, ministrstvo in drugi udeleženci v postopkih izvajanja, spremljanja, nadzora in evalvacije dejavnosti projekta so zavezani k varovanju osebnih podatkov, do katerih dostopajo v teh postopkih, v skladu z veljavno nacionalno zakonodajo, ki ureja varstvo osebnih podatkov in v skladu z Uredbo (EU) 1016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov – GDPR).
2. V skladu s 7. členom GDPR daje upravičenec privolitev za obdelavo svojih osebnih podatkov za namen izvajanja te pogodbe. Upravičenec je seznanjen, da bo naročnik njegove osebne podatke obdeloval v času trajanja pogodbe in jih hranil še deset (10) let po izteku pogodbenega razmerja, izključno na ozemlju RS.
3. Upravičenec odgovarja za škodo, ki bi nastala zaradi razkritja podatkov in informacij tretji osebi.

10. člen

(prepoved prenosa pogodbe in terjatve)

1. Upravičenec ne bo prenesel te pogodbe ali denarne terjatve iz te pogodbe na tretjo osebo, razen če ministrstvo pred takim prenosom v to ne privoli. Prenos pogodbe brez soglasja ministrstva nima pravnega učinka. Navedeno ne velja v primerih univerzalnega pravnega nasledstva upravičenca.

11. člen

(protikorupcijska klavzula)

1. Ta pogodba je nična, če kdo v imenu ali na račun izvajalca, predstavniku ministrstva obljubi, ponudi ali da kakšno nedovoljeno korist za pridobitev sredstev na javnem pozivu, za pridobitev sredstev pod ugodnejšimi pogoji, za opustitev dolžnega nadzora nad izvajanjem pogodbene obveznosti ali za drugo ravnanje ali opustitev, s katerim je ministrstvu povzročena škoda ali je omogočena pridobitev nedovoljene koristi predstavniku ministrstva, izvajalcu ali njegovemu predstavniku, zastopniku ali posredniku.
2. Ministrstvo bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov o njegovem domnevnem nastanku pričelo z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

12. člen

(skrbniki pogodbe)

1. Skrbnik pogodbe na strani ministrstva je XX, na strani upravičenca pa XX.
2. Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v treh (3) delovnih dneh od spremembe. Sprememba skrbnika pogodbe začne veljati z dnem prejema dopisa druge pogodbene stranke.

13. člen

(reševanje sporov)

Morebitne spore v zvezi s to pogodbo bosta stranki reševali sporazumno. V nasprotnem primeru spore rešuje stvarno pristojno sodišče v Ljubljani.

1. **VELJAVNOST POGODBE**

14. člen

(spremembe pogodbe)

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi.

15. člen

(veljavnost pogodbe)

1. Pogodba začne veljati z dnem podpisa obeh pogodbenih strank in velja do izteka vseh rokov v katerih je skladno z veljavno zakonodajo oziroma pravnimi podlagami in navodili, ki predstavljajo sestavni del pogodbe o sofinanciranju, možen nadzor nad navedeno pogodbo in izrekanje finančnih sankcij.
2. Ta pogodba je sestavljena v treh (3) enakih izvodih, od katerih prejme upravičenec en (1) izvod, Ministrstvo za zunanje zadeve pa dva (2) izvoda.

|  |  |  |  |  |
| --- | --- | --- | --- | --- |
| V Ljubljani, dne |  |  | V Ljubljani, dne |  |
|  |  |  |  |  |
| štev.: |  |  | štev.: |  |

|  |  |
| --- | --- |
|  | REPUBLIKA SLOVENIJA  MINISTRSTVO ZA ZUNANJE ZADEVE |
| Ime in Priimek | dr. Anže Logar |
| zakoniti zastopnik | minister |